Diari Oficial de la Generalitat Valenciana


Sumari del DOGV 7174, del 17-12-2013 (2013/11737)

Notificació de la sentència dictada en el juí verbal numero 1160/2011
---------------------------------------------------------------------

### Dades del document

Número de DOGV
:   7174

Data del DOGV
:   17-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11243


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el juí verbal numero 1160/2011 [2013/11764]  
Juí verbal 001160/2011  
Part demandant: Entitat de Conservació del Polígon de la Mallà d'Altea Hills.  
Procurador: Luis Cabanes Marhuenda.  
Part demandada: Marina Borovskaya i Boris Borovskiy.  
Procurador/a: -  
Sobre: verbals de propietat horitzontal.  
En el juí a què es fa referència s'ha dictat la resolució que té el text que, literalment, és com seguix:  
«Sentència número 61/2013   
Benidorm, 25 de febrer de 2013  
José Francisco Bernal Alcover, magistrat jutge titular del Jutjat de Primera Instància número 2 de Benidorm i partit, he vist les presents actuacions de juí verbal número 1160/2011, seguides a instàncies de la demandant, Entitat de Conservació del Polígon de la Mallà d'Altea Hills, representada pel procurador dels tribunals, Luis Cabanes Marhuenda, i assistida pel lletrat, José Manuel de Lorenzo Segrelles, contra els demandats, Boris Borovskiy i Marina Borovskaya, en situació processal de rebel·lia, sobre la reclamació d'una quantitat.  
Dispositiva  
Estime íntegrament la demanda formulada pel procurador dels tribunals, Luis Cabanes Marhuenda, en nom i representació processal de l'Entitat de Conservació del Polígon de la Mallà d'Altea Hills, contra els demandats, Boris Borovskiy i Marina Borovskaya, i:  
  
a) Condemne els demandats, Boris Borovskiy i Marina Boroskaya, que facen el pagament a l'actora, Entitat de Conservació del Polígon de la Mallà d'Altea Hills, de la suma reclamada com a principal en este procediment de 1.185,46 euros.  
b) Condemne els demandats, Boris Borovskiy i Marina Borovskaya, que facen el pagament a l'actora, Entitat de Conservació del Polígon de la Mallà d'Altea Hills, dels interessos legals produïts per la dita suma de 1.185,46 euros des de la data d'interpel·lació judicial, 6 de juny de 2011, fins a la data de la present resolució, i els interessos legals per mora processal, de l'article 576 de la Llei d'Enjudiciament Civil, des de la data de la present resolució fins a la data en què es faça el pagament sencer i complit a l'actora de l'esmentada suma reclamada com a principal.  
  
c) Condemne els demandats, Boris Borovskiy i Marina Borovskaya, al pagament de totes les costes processals produïdes en este procediment.  
  
Expediu una testimoniança literal d'esta sentència i uniu-la a estes actuacions, i incloeu l'original en el llibre de sentències civils d'este Jutjat.  
  
Notifiqueu la present resolució a les parts, i feu-los saber que és ferma i que contra esta no es pot interposar cap recurs, de conformitat amb l'article 455.1 de la Llei d'Enjudiciament Civil, que establix que: «Les sentències dictades en qualsevol classe de juí, les interlocutòries definitives i aquelles altres que la llei expressament assenyale, seran apel·lables, a excepció de les sentències dictades en els juís verbals per raó de la quantia, quan esta no supere els 3.000 euros», segons la redacció donada per la Llei 37/2011, de 10 d'octubre, de mesures d'agilització processal.  
Esta és la meua sentència, que, jutjant definitivament en esta instància, pronuncie, mane i firme.  
Publicació. L'anterior sentència ha sigut llegida i publicada pel magistrat jutge que la subscriu en el mateix dia de la seua data, mentres celebrava audiència pública, de la qual cosa done fe.»   
Atés que es desconeix el domicili o la residència actuals de la part demanda, Marina Borovoskaya i Boris Borovskiy, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ordena publicar este edicte en el tauler d'anuncis del Jutjat per a dur a efecte la diligència de notificació de la sentència.  
  
  
Benidorm, 8 de novembre de 2013.- La secretària judicial: M.ª Engracia Román Ivorra.